recursal/SuperWikiNEXT-32B huggingface dataset:
**María Olga Alonso Suárez**, nada en Pontevedra o 12 de xullo de 1962, é unha mestra, política e sindicalista galega.

Traxectoria
-----------

Diplomada en maxisterio, exerceu como profesora de educación primaria dende 1984. Militante da UXT e parte da súa executiva comarcal en Vigo dende 1991, foi a súa secretaria xeral entre 2007 e 2009. No ano 2013 entrou polo PSdeG como concelleira non electa na corporación municipal de Vigo, posición na que se mantivo só uns meses, volvendo ao concello logo das eleccións municipais de 2015. Encabezou as listas do PSdeG ao Congreso dos Deputados na provincia de Pontevedra nas Eleccións Xerais de abril de 2019 en España. Repetiu candidatura nas Xerais de novembro de 2019.

Notas
-----

1. ↑  "El PSdeG avanza en sus listas con Pilar Cancela por A Coruña y Olga Alonso por Pontevedra". *La Voz de Galicia*, 7 de marzo de 2019.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Olga Alonso Modificar a ligazón no Wikidata*** |

### Outros artigos

* Lista de deputados galegos no Congreso desde a Transición

### Ligazóns externas

* Ficha na páxina web do Congreso dos DeputadosArquivado 30 de maio de 2019 en Wayback Machine.
Un **nódulo** (do latín *nōdu* "nó" + *-ulum* "pequeno") ou **nó** en medicina é un pequeno grupo de células. Pode ser tanto unha lesión como unha estrutura funcional crónica.

Lesión
------

Son lesións redondeadas, circunscritas, profundas e segundo a súa localización poden ser palpables ou non. Os nódulos adoitan ser benignos e indoloros, aínda que poden afectar a función do órgano. Poden formarse na pel, nos tendóns, nos músculos e nalgúns órganos internos en resposta á lesión.

### Exemplos

* Nódulo das cordas vocais
* Nódulo tiroideo
* Nódulo de Virchow

Estrutura funcional
-------------------

Outro significado en medicina de nódulo ou nodo é a masa circunscrita de células diferenciadas que realizan unha función específica.

Exemplos
* Nó auriculoventricular ou nódulo auriculoventricular ou nódulo de Aschoff-Tawara
* Nodo sinoauricular ou nó sinusal, ou nó de Keith e Flack
* Nódulo linfático

Diagnóstico diferencial
-----------------------

Faise cun tumor, que é unha masa máis grande, xeralmente maior de 1 cm.

Notas
-----

1. ↑  "bUSCatermos; nó". *aplicacions.usc.es*. Consultado o 2022-06-14.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Nódulo***  |

* Pel
* Pápula
* Tumor

### Ligazóns externas

* En GPnotebook
* en FPnotebook DER80

|  |  |
| --- | --- |
| Control de autoridades | 
* Wd: Q582484
* BNCF: 44984

 |

|  |  |
| --- | --- |
| Identificadores | 
* GPnotebook: 1020264468
* UMLS: C0037287

 |
As Potencias Centrais móstranse en vermello.
**Potencias Centrais** (en alemán *Mittelmächte*) é o termo empregado xeralmente para referirse á alianza de Alemaña, Austria-Hungría, o Imperio Otomán e Bulgaria durante a primeira guerra mundial.

Alemaña e Austria-Hungría aliáronse o 7 de outubro de 1879, ós que se lle uniría Italia o 20 de maio de 1882) (véxase Tripla Alianza). Porén, Italia non tiña intención de atacar a Francia, polo que o 23 de maio de 1915 entrou na primeira guerra mundial aliada co imperio Británico.

En outubro de 1914 o Imperio Otomán atacou a Rusia, provocando a declaración de guerra dos países integrantes da Tripla Entente (Rusia, Francia e o Imperio Británico).

Bulgaria, aínda resentida pola súa derrota en xullo do 1913 a mans de Serbia, Grecia, Romanía e Turquía, foi a última nación en entrar en guerra contra a Entente, invadindo Serbia en conxunción coas tropas alemás e austro-húngaras en outubro de 1915.

Bulgaria firmou un armisticio cos aliados o 29 de setembro de 1918, tras un exitoso avance aliado en Macedonia. O Imperio Otomán fíxoo o 30 de outubro tras as vitorias Británica e árabes en Palestina e Siria. Austria e Hungría fixérono por separada durante a primeira semana de novembro, ó tempo que se desintegraba o Imperio dos Habsburgo. Finalmente, Alemaña firmou o armisticio o 11 de novembro tras varios avances exitosos das tropas estadounidenses, Británicas, Francesas e Belgas no nordés de Francia e Bélxica.

Véxase tamén
------------

* Primeira guerra mundial.
* Segunda guerra mundial.
* Aliados da primeira guerra mundial.
* Aliados da segunda guerra mundial.
* Potencias do Eixo.

|  |  |
| --- | --- |
| Control de autoridades | 
* Wd: Q152283
* EBID: ID
* NKC: ph164951

 |
**Nguyễn Thị Kim Ngân**, nada en Châu Hòa o 12 de abril de 1954, é unha política vietnamita. Presidenta da Asemblea Nacional de Vietnam dende o 31 de marzo de 2016 e membro do Politburó do Partido Comunista de Vietnam como segunda en rango despois do secretario xeral Nguyễn Phú Trọng.

Traxectoria
-----------

En 2015 durante unha xuntanza co secretario de traballo dos Estados Unidos
En maio de 2016 co presidente dos Estados Unidos, Barack Obama
Ngân naceu nunha pequena vila do distrito de Giồng Trôm na provincia de Bến Tre. Seus pais eran membros da Fronte Nacional de Liberación de Vietnam en territorio controlado poa República de Vietnam, e debido á ausencia do seu pai, que participaba en operacións da organización, educouse coa nai. En 1973 foi a Saigón para estudar na súa universidade pero a caída de Vietnam do Sur en 1975 interrompeu os seus estudos. Tamén realizou estudos de xestión financeira e de xestión de crédito na Universidade de Finanzas. Coa asunción do poder en Vietnam do Sur polo Goberno Revolucionario Provisorio de Vietnam do Sur entrou a traballar na administración con destino no departamento financeiro e económico da 8ª Rexión entre agosto de 1975 e febreiro de 1976. Dende marzo de 1976, e xa co Vietnam unificado en xullo, traballou no departamento de finanzas da provincia de Bến Tre. O 9 de decembro de 1981 entrou no Partido Comunista de Vietnam, efectivo un ano despois. Ao longo dos anos foi ascendendo no seu traballo ata chegar a dirixir o departamento en outubro de 1991. En abril de 1995 recibiu o nomeamento de viceministra de finanzas e permaneceu no posto ata agosto de 2002, e en abril de 2001 entrou no comité central do PCV. En marzo de 2006 volveu asumir o posto pero en maio converteuse na nova viceministra de comercio. En maio de 2007 entrou como deputada na Asemblea Nacional e en agosto dese ano fíxose cargo do ministerio de traballo, inválidos e asuntos sociais, posto que mantivo ata xullo de 2011, durante os últimos meses do seu mandato tivo que facer fronte ao rescate dos traballadores vietnamitas en Libia. En xullo de 2011 elixírona vicepresidenta da Asemblea Nacional e en maio de 2013 entrou no Politburó do PCV. O 31 de marzo de 2016 xurou como presidenta da Asemblea Nacional.

Notas
-----

1. ↑  "H.E. Nguyen Thi Kim Ngan". *Global Summit of Women Speakers of Parliament*.
2. 1 2 3  "Biography of NA Chairwoman Nguyen Thi Kim Ngan". *The Voice of Vietnam*. 22 de xullo de 2016. Arquivado dende o orixinal o 24 de xullo de 2016. Consultado o 13 de xuño de 2020.
3. ↑  "Tiểu sử tóm tắt của 2 tân Ủy viên Bộ Chính trị". *Báo Giáo dục Việt Nam*. 12 de maio de 2013.
4. ↑  "Bà Kim Ngân thề trung thành với Tổ quốc, nhân dân và hiến pháp". *Tuổi Trẻ*. 31 de marzo de 2016.

|  |  |
| --- | --- |
| Control de autoridades | 
* Wd: Q10799637
* WorldCat
* VIAF: 107464643
* GND: 1196638802
* LCCN: no2010031629

 |
O **potencial de membrana** é a voltaxe da diferenza de potencial eléctrico a un lado e ó outro da membrana plasmática dunha célula. A membrana das células está polarizada, debido a que hai un repartimento desigual de cargas eléctricas entre o interior e o exterior da célula. Isto crea unha diferenza de potencial, sendo o exterior positivo respecto ó interior.

Fundamento
----------

O nivel do potencial de difusión a través dunha membrana que se opón exactamente á difusión neta dun ión particular a través da membrana denomínase potencial de Nernst.

O potencial de membrana non é o mesmo en todas as células (depende da orixe das mesmas), existen células que teñen -50mV e outras como o músculo que oscilan entre -50 e60mV.

No exterior, no líquido intersticial, o anión máis abundante é o de cloro. No citoplasma, os anións máis abundantes son as proteínas, que no pH celular ionízanse negativamente. O catión máis abundante no líquido intersticial é o de sodio, e no citoplasma o de potasio.

O desequilibrio iónico que produce a polarización da membrana é debido á distinta permeabilidade que presenta fronte a cada un dos ións. O ión de potasio atravesa a membrana libremente. A permeabilidade para o sodio é menor, e ademais é expulsado por medio dun transporte activo chamado bomba de sodio-potasio. As proteínas, debido ao seu tamaño, non poden atravesar libremente a membrana. Toda esta dinámica establece unha diferenza de potencial en condicións de repouso, duns -90mV.

Implicacións
------------

A existencia deste potencial de membrana é imprescindible para a orixe e transmisión do impulso nervioso.

|  |  |
| --- | --- |
| Control de autoridades | 
* Wd: Q389844
* EBID: ID
* GND: 4128755-1
* JSTOR: membrane-potential
* LCCN: sh2015000178
* MAG: 181911157

 |

|  |  |
| --- | --- |
| Identificadores | 
* MeSH: D008564
* MeSH: G01.154.535

 |
**Megacles II** (en grego Μεγακλῆς), nado en Atenas, era fillo de Alcmeón, neto de Megacles I e membro da familia dos Alcmeónidas, foi un opositor a Pisístrato no Século -VI.

Traxectoria
-----------

Expulsou a Pisístrato durante o primeiro reinado deste último como tirano no -560. Tras once anos de exilio, cando os dous grupos rivais, os homes da chaira e os homes da costa, volveron enfrontarse, fixeron unha alianza matrimonial pola que Pisístrato casaría coa filla de Megacles.

Heródoto di que tamén enganaron aos atenienses cando montaron unha escena cunha rapaza chamada Fie, excepcionalmente alta, vestida con armadura, que recibiu a Pisístrato ao seu regreso, despois do seu casamento, facendo crer ao pobo que era a propia Atenea que chegaría a proclamar a Pisístrato como tirano, aínda que sexa tamén o propio Heródoto o que dubida da veracidade desta historia.

Seis anos máis tarde, Megacles volveríase contra Pisístrato, logrando expulsalo de Atenas por segunda vez, ao negarse este último a ter fillos coa súa filla, pondo fin á segunda tiranía de Pisístrato.

Megacles rivalizou ao redor do -560 con Hipoclides, un antigo arconte de Atenas, para casar con Agarista, filla do tirano de Sición, Clístenes. Da súa unión, tiveron dous fillos, Hipócrates o Maior e Clístenes. Megacles e a súa familia tamén tiveron que se exiliaren tras acentuarse as diferenzas con Pisístrato despois da segunda toma do poder por parte do tirano.

Hipócrates, o fillo máis vello, sería o pai doutro Megacles (coñecido porque foi sometido ao ostracismo no -486) e dunha filla, tamén chamada Agarista que ao contraer matrimonio con Xantipo sería a nai de Pericles e de Arifrón. Este Arifrón sería o pai de Hipócrates de Atenas elixido *strategós* (xeneral) no -424, finando ese mesmo ano.

O fillo máis novo, Clístenes, segundo Plutarco, sería o pai de Deinomache ou Dinomache, nai de Alcibíades.

Por tanto, Megacles II, ás veces chamado Megacles o Maior foi bisavó tanto de Pericles como de Alcibíades.

Notas
-----

1. ↑  Heródoto, 1.60.
2. ↑  Herodoto, 1.61.
3. ↑  Platón, *Protágoras*, 320a.
4. ↑  Plutarco, *Alcibíades*, 1

|  |  |
| --- | --- |
| Control de autoridades | 
* Wd: Q1471656
* EBID: ID

 |
**Megaforce Records** é un selo discográfico independente estadounidense fundado en 1982 por Jon e Marsha Zazula para publicar os primeiros traballos de Metallica. Ten oficinas en Nova York e Filadelfia, estando a súa sede na primeira desas cidades. O selo é distribuído nos Estados Unidos por Sony Music Entertainment/RED Distribution. Foi distribuído por Atlantic Records nese país dende 1987 a 1991 mentres que as gravacións de Anthrax fixérono dende 1985 ata 1991 a través de Island Records.

Varios artistas de Megaforce teñen aparecido na lista *Billboard 200*, como Metallica, Living Colour, Blue October, The Black Crowes, Anthrax, Overkill, Testament, Mushroomhead, Ministry, Bad Brains e Meat Puppets. The Black Crowes, Meat Puppets e Skid Row teñen recibido varias certificacións da RIAA nos Estados Unidos.

|  |  |
| --- | --- |
| Control de autoridades | 
* Wd: Q477213
* WorldCat
* VIAF: 139676307
* BNF: 13882157b
* Discogs: 35976
* ISNI: 0000 0001 2034 3260
* LCCN: no2011089071
* MusicBrainz: ID
* openMLOL: 159992

 |
Páxina inicial dunha das comedias de Lope de Vega, co *dramatis personae* e o inicio do texto.
Unha **obra de teatro** ou **obra teatral** é unha forma literaria normalmente constituída por diálogos entre personaxes e cunha certa orde. A obra de teatro ocúpana as personaxes, os diálogos, os parágrafos...

Á hora de escenificar a obra, os actores deben respectar o guión teatral, obra dun dramaturgo. O director de escena é o encargado de que a obra se cinga ao guión, así como da dirección das interpretacións.

Historia
--------

En Occidente, as obras de teatro en sentido tradicional teñen a súa orixe estrutural na Antiga Grecia, en concreto nos ditirambos dionisíacos e a produción dos pais da dramaturxia grega: Esquilo, Sófocles, Eurípides e Aristófanes.

No século XVIII, obsérvase unha gran variedade de comedias teatrais. O século XIX viu o nacemento do drama romántico, unha mestura de comedia e traxedia. Isto demostra o actual xénero literario da época, o romance, que se opón ao clasicismo. Convértense en populares o vodevil e o melodrama. A finais dese século xorde o drama realista.

Xéneros
-------

Entre os principais xéneros dramáticos están a comedia, a farsa, o melodrama, a traxedia, a traxicomedia e a peza. Tamén poden incluírse os xéneros musicais como a ópera, a opereta e os musicais, e tamén o ballet e a danza, cando neles aparece unha acción dramatizada.

|  |  |
| --- | --- |
|  | Wikimedia Commons ten máis contidos multimedia na categoría:  ***Obra de teatro***  |

|  |  |
| --- | --- |
| Control de autoridades | 
* Wd: Q25379
* AAT: 300201028
* BNCF: 8498
* BRE: 3486406
* GND: 4461958-3
* NDL: 00562448
* PSH: 6994

 |
**Porno for Pyros** é unha banda estadounidense de rock alternativo formada no ano 1992 nos Ánxeles (California) tras a separación de Jane's Addiction. O grupo formárono os membros dese grupo Perry Farrell (voces) e Stephen Perkins (batería), xunto con Peter DiStefano (guitarra) e Martyn LeNoble (baixo). O baixista Mike Watt foi membro da banda entre 1995 e 1998, e posteriormente en aparicións únicas nos anos 2020 e 2022.

A banda publicou dous álbums de estudio, *Porno for Pyros* (1993) e *Good God's Urge* (1996), antes de entrar en hiato en 1998. No ano 2009 a formación orixinal reuniuse para unha única aparición na festa do 50 aniversario de Perry Farrell. En 2020, a formación da época de Watt reuniuse para o Lolla2020, un evento gratuído emitido a través de YouTube durante as corentenas globais debidas ao COVID-19. Tras a actuación, membros do grupo continuaron traballando xuntos en material novo, e en 2022 Farrell e Perkins reuniron Porno for Pyros para realizar a súa primeira serie de actuacións a grande escala en 24 anos, volvendo a xuntarse a súa formación orixinal.

Discografía
-----------

| Álbum | Ano | Selo |
| --- | --- | --- |
| *Porno for Pyros* | 1993 | Warner Bros. |
| *Good God's Urge* | 1996 | Warner Bros. |

Notas
-----

1. 1 2  *The Virgin encyclopedia of popular music* (Concise ed ed.). London: Virgin in association with Muze Inc. 1997. pp. 963/4. ISBN 1-85227-745-9. OCLC 38189417.
2. ↑  "Porno for Pyros Songs, Albums, Reviews, Bio & More". *AllMusic* (en inglés). Consultado o 2022-11-11.
3. ↑  Blabbermouth (2021-07-23). "PORNO FOR PYROS Is Working On New Music". *BLABBERMOUTH.NET* (en inglés). Consultado o 2022-11-11.

|  |  |
| --- | --- |
| Control de autoridades | 
* Wd: Q932429
* WorldCat
* VIAF: 146804194
* AllMusic: mn0000355208
* BNF: 14029818k
* Discogs: 252152
* Genius: Porno-for-pyros
* ISNI: 0000 0001 2179 7088
* LCCN: no96047753
* MusicBrainz: ID
* Songkick: 409518

 |
**Nicholas James MacDonald Patrick**, nado en North Yorkshire o 22 de marzo de 1964, é un astronauta británico-estadounidense retirado que formou parte das misións STS-116 e STS-130.

Traxectoria
-----------

Patrick graduouse en enxeñaría pola Universidade de Cambridge en 1990 e é máster en enxeñaría mecánica polo Instituto Tecnolóxico de Massachusetts no mesmo ano, cun doutoramento na mesma materia pola mesma institución en 1996.

Foi seleccionado como astronauta pola NASA en 1998, participando nas misións STS-116 e STS-130 e pasando un total de 26,62 días no espazo.

Notas
-----

1. 1 2 3  Mark Wade (2020). "Patrick, Nicholas James MacDonald" (en inglés). Consultado o 30 de decembro de 2020.
2. 1 2 3  NASA, ed. (xuño de 2012). "NICHOLAS J. M. PATRICK (PH.D. P.E.)NASA ASTRONAUT (FORMER)" (PDF) (en inglés). Consultado o 30 de decembro de 2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Nicholas Patrick***  |

### Outros artigos

* STS-116
* STS-130

|  |  |
| --- | --- |
| Control de autoridades | 
* Wd: Q706899
* NASA: patrick

 |
Medalla de bronce usada nos Xogos Olímpicos de Moscova 1980.
Ana Peleteiro no Campionato europeo de atletismo en pista cuberta, Belgrado, 2017. No ano seguinte, alcanzou a medalla de bronce no Campionato europeo de Berlín.
Unha **medalla de bronce** é unha medalla que se outorga ao terceiro clasificado de diversas competicións como, por exemplo, nos Xogos Olímpicos, nos Campionatos Mundiais de Atletismo ou nos Campionatos Europeos de Atletismo.

Nestas competicións, os que acaban en primeiro e terceiro lugar reciben, respectivamente, a medalla de ouro e a medalla de prata.

Porén, nos primeiros Xogos Olímpicos modernos o subcampión recibía a medalla de bronce e o campión a de prata.

Primeira medalla de bronce galega nun campionato absoluto de Europa
-------------------------------------------------------------------

Ana Peleteiro, aos seus 22 anos, no concurso de triplo salto no campionato europeo de Berlín de 2018, obtivo a medalla de bronce, cun mellor salto de 14,44 m, a un centímetro da prata, que foi para a alemá Kristin Gierisch; o ouro foi para a grega Paraskevi Papachristou, que saltou 14,60 m. A galega estivo en posicións de podio de principio a fin do concurso. Fixo dous moi bos saltos, pero que resultaron nulos, e tiña a marca de 14,55 m conseguidos ese ano en Xetafe).

Noutras institucións
--------------------

Outras institucións, como, por exmplo, a Xunta de Galicia, outorga medallas nesta categoría, como na Medalla de Galicia.

Galería de imaxes
-----------------

* A alemá Britta Heidemann coa medalla de bronce de espada no Campionato do mundo de esgrima de 2013, en Budapest.
* Coline Mattel coas medallas de ouro e de bronce, no Campionato do mundo júnior de saltos de esquí de 2011, en Oslo.
* Katinka Hosszú coa medalla de bronce de 200 m esalda, Camiponato mundial de natación de 2015, en Kazan.
* O danés Patrick Jørgensen coa medalla de bronce de espada, no Campionato do mundo de esgrima de 2015, en Moscova.
* O romanés Tiberiu Dolniceanu morde a súa medalla de bronce conseguida na proba de sabre no Campionato do munde de esgrima de 2013 en Budapest.

Notas
-----

1. ↑  "Símbolos olímpicos: Bandera olímpica, llama olímpica y medallas.". fuerzaycontrol.com. Consultado o 24 de agosto de 2018.
2. ↑  Pierre Lagrue (2013): *Le Siècle olympique. Les Jeux et l'Histoire (Athènes, 1896-Londres, 2012)*. Paris: Encyclopaedia Universalis. ISBN 978-2-8522-9117-1. Consultado o 24 de agosto de 2018.
3. ↑  "Bronce para la historia de Peleteiro". *La Voz de Galicia*, 11-8-2018.
4. ↑  «Ya puedo creer en mí». *La Voz de Galicia*, 12-8-2018.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Medalla de bronce*** |

### Outros artigos

* Xogos Olímpicos
* Medalla
* Medalla de ouro
* Medalla de prata
* Medalla de Galicia

### Ligazóns externas

* Sitio Oficial do Comité Olímpico Internacional coas distintas medallas na historia *(en inglés)*.
***Meddle*** e o nome do sexto álbum de estudio da banda británica de música rock Pink Floyd, editado en 1971. Foi gravado en varios estudos de Londres, entre os que se encontraban os Abbey Road Studios. Sen ter unha idea da dirección que querían que tomase o álbum, a banda creou unha serie de experimentos sonoros que posteriormente incluiríanse na pista máis famosa e longa do álbum, *Echoes*, de 23 minutos.

As críticas dos expertos musicais foron xeralmente positivas. O disco converteuse nun éxito en vendas no Reino Unido, aínda que nos Estados Unidos a pouca publicidade por parte da distribuidora fixo que se convertera nun fracaso comercial.

O nome é un xogo de palabras entre *medal* (medalla) e *meddle* (interpoñer). A portada do disco foi deseñada por Storm Thorgerson, aínda que despois do lanzamento este mostrouse insatisfeito, afirmando que era a que menos gustaba de Pink Floyd.

Fotografía dos membros da banda, incluída dentro do álbum.

|  |  |
| --- | --- |
| Control de autoridades | 
* Wd: Q205458
* AllMusic: mw0000650631
* Discogs: 20649
* MusicBrainz: ID

 |
|  |  |
| --- | --- |
| Aviso médico | **Advertencia: A Wikipedia non dá consellos médicos.***Se cre que pode requirir tratamento, por favor, consúltello ao médico.* |

Eosinófilo, célula sanguínea característica nos infiltrados das eosinofilias pulmonares.
A **pneumonía eosinofílica crónica** (**PEC** ou **NEC**) é unha doenza do aparello respiratorio que forma parte do grupo de doenzas denominado eosinofilias pulmonares, caracterizadas pola infiltración de eosinófilos nas vías respiratorias, alvéolos e intersticio pulmonar. Os primeiros en identificaren a un doente de pneumonía eosinofílica foron Christoforidis e Molnar no ano 1960, mentres que Carrington e o seu equipo foi quen de establecer a primeira serie de pacientes en 1969. A PEC é unha doenza rara e de etioloxía descoñecida. Porén, estableceuse a asma como factor asociado, xa que case o 50% ou ben acompaña ou ben precede á eosinofilia. 
O tratamento baséase no uso de corticoides.

Clínica
-------

Os síntomas máis comúns neste tipo de eosinofilia son, de maior a menor frecuencia, a tose (93% dos doentes), dispnea (92%) e febre (77%). Tamén poden acontecer outros síntomas inespecíficos, aínda que con menor frecuencia, como son a hemoptise (tose sanguinolenta), malestar xeral, sibilancias pulmonares, suores nocturnas, perda de peso, dor torácica, artralxias e estertores na auscultación respiratoria.
Na maioría dos casos a doenza concorre cun curso insidioso, isto é, acontece unha evolución gradual, cunha media de 7 meses de evolución antes de establecer o diagnóstico e instaurar un tratamento axeitado. A remisión da doenza sen tratamento é rara, sendo de arredor do 10%.

Notas
-----

1. ↑  Christoforidis AJ, Molnar W. Eosinophilic pneumonia. JAMA 1960; 173:157-61
2. ↑  Carrington CB, Addington WW, Goff AM et al. Chronic eosinophilic pneumonia. N Engl J Med 1969, 280:787-798
3. ↑  Marchand E.be, Cordier JF. Idiopathic chronic eosinophilic pneumonia. Orphanet Journal of Rare Diseases 2006, 1:11
4. ↑  Jederlinic PJ, Sicilian L, Gaensler EA: Chronic eosinophilic pneumonia. A report of 19 cases and a review of the literature. Medicine (Baltimore) 1988, 67:154-162

Véxase tamén
------------

### Outros artigos

* Eosinofilia pulmonar

### Ligazóns externas

* "Chronic Eosinophilic Pneumonia". *NORD* (en inglés). Consultado o 06 de xullo de 2018.

| * v
* c
* e
Eosinofilias pulmonares |
| --- |
| Primarias | Síndrome de Löffler · Pneumonía eosinofílica crónica· Pneumonía eosinofílica aguda · Síndrome de Churg-Strauss · Síndrome hipereosinofílico idiopático · Granulomatose broncocéntrica |  |
| Secundarias | Eosinofilia pulmonar iatroxénica · Asperxilose broncopulmonar alérxica |

  


|  |  |
| --- | --- |
| Identificadores | 
* DOID: DOID:9502
* GARD: 1130
* NCIt: C34471
* UMLS: C0008680

 |
Exemplo de naos no Templo de Apolo de Figalia.
O **naos** (en grego antigo ναός que significa *templo* ou *vivenda dos deuses* e en lingua exipcia *per ur* que significa *gran morada*), é a sala máis importante dos templos do Antigo Exipto e da Grecia antiga, así como tamén das igrexas paleocristiás, bizantinas e ortodoxas.

Antigo Exipto
-------------

Naos de Horus no Templo de Edfu, Exipto.
Normalmente, os templos exipcios comezábanse a construír polo **naos** e despois viña o resto do edificio, xa que era a sala máis importante na que residía o Ka da divindade. A única persoa que podía entrar en contacto coa deidade era o Faraón.

Período Grecorromano
--------------------

Nas antigas Grecia e Roma o **naos** era o lugar destinado a acoller a estatua do deus. En Roma era coñecido polo nome de cella.

Véxase tamén
------------

### Bibliografía

* René Ginouvès, Dictionnaire méthodique de l'architecture grecque et romaine, t. III : Espace architecturaux, bâtiments et ensembles, Collection de l'École française de Rome 84, EFR - EFA, 1998.

| * v
* c
* e
Templo grego |
| --- |
| Áreas | Áditon ·  Naos ·  Opistódomo ·  Períbolo ·  Perístilo ·  Pronao |
| Ordes | Corintia ·  Dórica ·  Xónica |
| Elementos | Ábaco ·  Acroterio ·  Antefixo ·  Arquitrabe  ·  Atlante ·  Acanaladura ·  Capitel ·  Cariátide ·  Columna ·  Cornixa ·  Crepidoma ·  Entaboamento ·  Éntase ·  Equino ·  Estereóbata ·  Estilóbata ·  Friso ·  Frontón ·  Fuste ·  Métopa ·  Mútulo ·  Propileos ·  Tímpano ·  Tríglifo |

|  |  |
| --- | --- |
| Control de autoridades | 
* Wd: Q646084
* AAT: 300004658

 |
Os **narbasos** (latín: *narbasi*) eran un pobo galaico da Gallaecia, situado dentro do convento xurídico bracarense. A súa situación actual é difícil de precisar, mais deberon ocupar a zona oriental dos Tras-os-Montes, Portugal.

Fontes
------

As fontes acerca deles son escasas, pois só son citados por Tolomeo, *Geographia*, 6, 49, que nomea á par o Forum Narbasorum, como o seu centro. Na orde de citación seguida por Tolomeo, son indicados despois dos lubenos, citando, a continuación dos narbasos, un pobo xa celtibero: os vacceos.

Redución xeográfica
-------------------

O feito de que fosen citados antes dos vacceos, levou a unha boa parte dos historiadores (Contador de Argote, Manuel Murguía, Cortés López), a situalos no extremo oriental do Norte portugués, en boa medida nos arredores de Braganza. Só Jorge de Alarcão os sitúa nas proximidades da *serra do Gerês* (o Xurés dos galegos).

En Hidacio cítanse uns *montes Nerbasos*, posibelmente relacionados, onde libran combate suevos e vándalos asdingos, no ano 420, pero con datos imprecisos.

As fontes epigráficas, practicamente nulas, non axudan a mellorar as tentativas para localizalos mellor.

Véxase tamén
------------

### Outros artigos

* Lista de tribos celtas

| * v
* c
* e
Pobos galaicos e ástures |
| --- |
| Galaicos bracarenses | Anfílocos · · Avobriguenses · Bibalos · Brácaros · Callaecos · Coelernos · Equaesos · Grovios · Helenos · Interamnicos · Leunos · Límicos · Luancos · Lubenos · Nebisocos · Narbasos · Nemetatos · Quarquernos · Seurbos · Tamaganos · Turodos |  |
| Galaicos lucenses | Albións · Arróns · Ártabros (Brigantinos · Lapatiancos) · Baeduos · Cibarcos · Cilenos · Caporos · Egobarros · Iadovos · Lemavos · Nerios · Poemanos · Praestamarcos · Seurros · Supertamarcos |
| Ástures | Amacos · Bedunienses · Brigaecinos · Guigurros · Lancienses · Lougueos · Lugones · Orniacos · Pésicos · Saelinos · Superatios · Tiburos · Zoelas |
| Outros | Oestrimnios · Saefes |
O **atraso mental**, **debilidade mental** ou **oligofrenia**, consiste nun nivel xeral de desenvolvemento intelectual notabelmente inferior á media da poboación, o que implica deficiencias na conduta adaptativa. Trátase dun trastorno permanente que altera a personalidade globalmente desde moi curta idade.

Tipoloxías
----------

Establécense en función do grao de adaptación e rendemento afectivo, social e laboral.

### Oligrofenia profunda

Incapacidade para a aprendizaxe, ausencia de xuízo e razoamento, falta de recoñecemento dos obxectos e da maior parte das persoas. O individuo non ten consciencia da súa existencia, das persoas que o rodean nin das súas necesidades.

Afectivamente só mostra risos e prantos motivados; non sorrí nin dá mostras de cariño. Sobresáltase por estímulos externos. Vive completamente illado e rexeita os cambios.

Carece de capacidade lingüística ou está moi reducida. Non anda ou faino con dificultade. Hai que lle dar de comer, ten unha vida puramente vexetativa e con actividades monótonas: unha vida oroalimentaria.

Estes casos adoitan ir acompañados de malformacións.

### Oligrofenia menos profunda

Ten unha capacidade limitada para a aprendizaxe. O pensamento é restrinxido. É lento á hora de dar respostas específicas e coñecer as persoas e cousas que o rodean. Ten dificultades para se orientar no espazo e no tempo.

É algo máis consciente da súa existencia. Mostra unha afectividade superficial. É egocéntrico e cambiante nos afectos; móstrase eufórico ocasionalmente.

Os movementos son lentos e pouco coordinados. O vocabulario é reducido e rudimentario.

### Oligrofenia leve

Ten capacidade para a aprendizaxe mais é lento para coñecer as cousas e distinguir as persoas. Ten un xuízo pobre e dificultades de lectoescritura e cálculo. Fállanlle a memoria, a atención e a compresión. Apenas utiliza os conceptos aprendidos e carece de creatividade para progresar a partir do xa aprendido.

É consciente do seu atraso e ten conciencia da súa persoa e das persoas máis próximas. Mostra unha afectividade superficial e "pegañenta", con tendencia ao egocentrismo. Interésase polas cousas que pode conseguir de forma inmediata. Pode realizar traballos simples.

|  |  |
| --- | --- |
| Control de autoridades | 
* Wd: Q183560
* AAT: 300025925
* BNCF: 5291
* BNF: 11977150t
* EBID: ID
* GEC: 0207905
* GND: 4019852-2
* JSTOR: intellectual-disability
* LCCN: sh85083658
* MAG: 551499885
* NDL: 00570417
* NKC: ph122758
* PSH: 12898
* Treccani: ritardo-mentale

 |

|  |  |
| --- | --- |
| Identificadores | 
* DiseasesDB: 4509
* DOID: DOID:1059
* eMedicine: 289117
* GARD: 11963
* HPO: HP:0002187
* ICD-9: 317
* ICD-10: F79
* MedlinePlus: 001523
* MeSH: D008607
* MeSH: C23.888.592.604.646
* NCIt: C84392
* Orphanet: 87277
* UMLS: C3714756

 |
O **monólogo interior** (***stream of consciousness***, en inglés) é un discurso sen receptor e non pronunciado. A personaxe deixa que o seu pensamento discorra para si mesmo. É utilizado como técnica literaria.

Algunhas obras literarias que utilizan esta técnica son *Ulises* (*Ulysses*), ou *Retrato do artista cando novo* (*A Portrait of the Artist as a Young Man*), ambas as obras de James Joyce.

Exemplos
--------

* D' *As horas de cartón* (1985), de Lois Xosé Pereira:

(...) *o vello reloxio pode que estea por aquí, ai meu pobre, por onde me andará, seguro seguro que mo comeron as couzas, e a vella radio, as vellas cousas desterradas no faiado, vellísimas e cubertas de po, tempo e escuridade, e tearañas antigas, ¿lembras? acha-la lonxitude dun xardín circular que ten de radio sete metros, xa eu nada de todo iso, señor, pero a quen lle importa, son cadernos de follas con garabatos marelos, ui, a miña enciclopedia, fillos de Santiago Rodríguez Burgos, ademais da capital, Tetuán, a posesión española do Rif ten as seguintes poboacións de importancia*

### Véxase tamén

* Modalidade narrativa
* Monólogo

---

|  |  |
| --- | --- |
|  |  *Este artigo sobre literatura é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q3284176
* EBID: ID
* GND: 4221411-7
* LCCN: sh85128571
* MAG: 96839415

 |
Maqueta dun satñelite Prognoz.
**Prognoz** foi o nome dunha serie de satélites científicos soviéticos para o estudo do Sol e a súa interacción coa Terra.

Características
---------------

Os satélites Prognoz divídense á súa vez en dúas familias: os Prognoz SO (as tres primeiras unidades de satélites Prognoz) e os Prognoz SO-M (o resto de satélites). A forma xeral dos satélites era a mesma: estaban formados por unha estrutura principal cilíndrica de 2 m de diámetro e 0,925 m de altura con tapas esféricas que acollía a instrumentación e o equipamento. Os sensores e medidores atopábanse na superficie externa da estrutura e a enerxía era proporcionada por catro paneis solares que alimentaban unhas baterías. Os Prognoz SO tiñan unha masa duns 845 kg, mentres que os SO-M variaban entre 900 e 1000 kg. Estabilizábanse mediante xiro, apuntando ao Sol.

Lanzáronse dez satélites Prognoz, todos mediante foguetes Molniya M, entre 1972 e 1985. Prognoz 10 foi tamén coñecido como **Interkosmos 23** ao levar instrumentación de Checoslovaquia no marco do programa Interkosmos.

Historial de lanzamentos
------------------------

| Misión | Data de lanzamento | Foguete lanzador | Notas |
| --- | --- | --- | --- |
| Prognoz 1 (SO) | 14 de abril de 1972 | Molniya M | Éxito |
| Prognoz 2 (SO) | 29 de xuño de 1972 | Molniya M | Éxito |
| Prognoz 3 (SO) | 15 de febreiro de 1973 | Molniya M | Éxito |
| Prognoz 4 (SO-M) | 22 de decembro de 1975 | Molniya M | Éxito |
| Prognoz 5 (SO-M) | 25 de novembro de 1976 | Molniya M | Éxito |
| Prognoz 6 (SO-M) | 22 de setembro de 1977 | Molniya M | Éxito |
| Prognoz 7 (SO-M) | 30 de outubro de 1978 | Molniya M | Éxito |
| Prognoz 8 (SO-M) | 25 de decembro de 1980 | Molniya M | Éxito |
| Prognoz 9 (SO-M) | 1 de xullo de 1983 | Molniya M | Éxito |
| Prognoz 10 (SO-M), Interkosmos 23 | 26 de abril de 1985 | Molniya M | Éxito |

Notas
-----

1. 1 2 3 4 5 6 7  Mark Wade (2020). "Prognoz" (en inglés). Consultado o 2 de xaneiro de 2020.
2. 1 2 3 4 5 6  Gunter Dirk Krebs (2020). Gunter's Space Page, ed. "Prognoz 1, 2, 3 (SO)" (en inglés). Consultado o 2 de xaneiro de 2020.
3. 1 2 3 4 5 6  Gunter Dirk Krebs (2020). Gunter's Space Page, ed. "Prognoz 4, 5, 6, 7, 8, 9, 10 (SO-M) / Intersputnik 23" (en inglés). Consultado o 2 de xaneiro de 2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Prognoz***  |

### Outros artigos

* Molniya M
O **oligoclasio** é un mineral do grupo dos silicatos, subgrupo tectosilicatos e dentro destes pertence aos feldespatos denominados plaxioclasios. É un aluminosilicato de sodio e calcio, con moito máis sodio (79-90%) que calcio (10-30%). Presenta un aspecto de cristais ben formados brancos, frecuentemente en macla.

É un membro intermedio da serie de solución sólida dos plaxioclasios, sendo os extremos a albita (plaxioclasio de sodio) e a anortita (plaxioclasio de calcio). Por esta razón, ás veces é considerado como unha variedade da albita.

O nome procede do grego *oligos* e *clasis*, que significa "pequenas roturas". Sinónimos moi pouco usados son *amansita*, *amantita*, *amausita* ou *oligoclasita*.

Variedades semi-preciosas
-------------------------

Variedade **pedra de sol**A variedade **pedra de sol** ten escintileos de cor arroibada producidos por inclusións de hematita.

A variedade **pedra de lúa** mostra reflexos similares á luz da Lúa.

Ambiente de formación
---------------------

Fórmase en rochas ígneas e pegmatíticas, do tipo do granito e a sienita, nas que é un dos principais compoñentes minerais.

Polo seu ambiente de formación, os minerais aos que normalmente aparece asociado en ambos tipos de rocha son cuarzo, moscovita e feldespatos potásicos.

Localización, extracción e uso
------------------------------

Algunhas variedades de oligoclasio son ben coñecidas e empregáronse como pedras semipreciosas, a *pedra de sol* e a *pedra de lúa*, sendo puídas en forma de cabuxón para a súa inclusión en colares e outros elementos de xoiería.

Acháronse notables depósitos en Sri Lanka, os Estados Unidos, Suecia, Rusia e o Canadá. A pedra do sol atópase nestes dous últimos e en Noruega.

Notas
-----

1. ↑  Diáclases, plaxioclasios e outros cultismos con -klastós Un idioma preciso, Área de Linguaxes Especializadas SNL da Universidade de Santiago de Compostela - Canalciencia.com, número 58

Véxase tamén
------------

### Bibliografía

* Hurlbut, Cornelius S.; Klein, Cornelis, 1985, *Manual of Mineralogy*, 20th ed. Wiley, ISBN 0-471-80580-7

### Outros artigos

* Lista de minerais

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Oligoclasio*** |

* Datos sobre localización de oligoclasio *(en inglés)*
* Sitio web con datos do oligoclasio *(en inglés)*
* Galería de minerais con información do oligoclasio *(en inglés)*
* Galería de imaxes de oligoclasios por Internet:

|  |  |
| --- | --- |
| Control de autoridades | 
* Wd: Q429902
* EBID: ID
* Mindat: 2974

 |
Os ***narodne pesme*** ("cancións/poemas populares" en serbocroata) son poemas narrativos populares tradicionais dos Balcáns baseados en acontecementos históricos creados por individuos dunha sociedade analfabeta, ou semi, e conservados na tradición oral.

Foron publicados por vez primeira polo erudito serbio Vuk Stefanović Karadžić no século XIX, que pasou boa parte da súa vida recolléndoos dos *guslari*, cando aínda existían moitos destes bardos itinerantes.

Existen nove **ciclos épicos** destes poemas. O máis famoso é o ciclo de Kosovo, un conxunto de baladas e lais compostas a raíz da batalla de Kosovo (1839), cando os serbios foron derrotados polos turcos. Hai un ciclo anterior ao de Kosovo que trata de mitos e lendas e un ciclo de Marko Kraljević, que trata fundamentalmente dos feitos dun guerreiro semi-lendario con ese nome. O cuarto ciclo principal (o máis recente) inclúe todos os poemas relacionados coa loita contra os turcos durante o século XIX. Os outros cinco teñen como temas, un os nobres serbios e os seus conflitos após a batalla de Kosovo até fins do século XV, outro as fazañas dos *hajduks* (guerrilleiros-bandidos) contra os turcos e os outros tres a loita dos montenegrinos, bosníacos e dálmatas contra as potencias invasoras.

Os nove ciclos constitúen un dos corpus de poesía oral existentes máis notorios. Colócanse á par das baladas homéricas.
***Narcos*** é unha novela de Carlos González Reigosa, publicada en 2001. É a cuarta entrega da saga do detective Nivardo Castro xunto co xornalista Carlos Conde. No ano 2002 acadou o Premio Benito Soto á mellor novela do ano.

Trama
-----

Logo de que dous dos xefes dos clans do contrabando fosen encarcerados tres anos antes, apareceron na ría de Arousa novos grupos dedicados ó tráfico de cocaína e heroína. Amais dos grupos do vello Eustaquio Lamote, Don Plácido (en mans do seu avogado e xenro Lito Ferro) e os novos de Roque Caruncho e dos irmáns Pablo e Vicente Mingallos, apareceu un novo clan liderado por Belarmino Castaño.

Marion Cendán Couto é un empresario vigués ao que lle morreu unha filla por culpa da droga. Contacta co xornalista Carlos Conde para pedirlle que lle amargue a vida aos narcotraficantes galegos, e este pono en contacto co detective Nivardo Castro.

Pola súa banda, o xuíz Rafael García Salas coordina unha operación para desarticular a trama de tráfico de drogas, e dálle información a Carlos Conde porque sabe que a súa axuda pode ser útil. Este, acompañado do detective e da fotógrafa María Candea, descobre que vai haber unha descarga de forma inminente.

Véxase tamén
------------

### Outros artigos

* *Todo é silencio* (novela)
* *Fariña* (libro)

### Ligazóns externas

* Ficha na páxina web da editorial.
* *Narcos* *(en castelán)* en Google Books.
**Post-bop** é un termo que designa a un estilo de jazz que evolucionou entre principios e mediados dos 60. O xénero orixínase a partir dos traballos de músicos como John Coltrane, Miles Davis, Bill Evans, Charles Mingus, Wayne Shorter e Herbie Hancock.

Historia e características
--------------------------

En xeral, o termo post-bop emprégase para designar o jazz feito dende mediados dos 60 en adiante que asimila a influencia do hard bop, o modal jazz, o jazz de vangarda e o free jazz, sen ser necesariamente identificable como algún deles. O termo é moi recente e (como "Northern soul") non se empregou mentres o xénero estaba en vigor.

Moito do "post-bop" foi gravado en Blue Note Records. Os álbums clave son *Speak No Evil* de Wayne Shorter; *The Real McCoy* de McCoy Tyner; *Maiden Voyage* de Herbie Hancock e *Search For the New Land* de Lee Morgan (un artista que non se adoita asociar ao xénero). Moitos dos músicos post-bop traballaron tamén noutros xéneros, en particular no posterior hard bop.

A principios dos 70, moitos dos principais músicos post-bop pasáronse ao jazz fusion. Wynton e Branford Marsalis resucitaron o xénero a comezos 80, movemento que continúa ata hoxe.

Lista parcial de músicos ou grupos relacionados co post-bop
-----------------------------------------------------------

|  |  |  |  |  |
| --- | --- | --- | --- | --- |
| * Gilad Atzmon
* Terence Blanchard
* Carla Bley
* Ron Carter
* Chick Corea
* Andrew Cyrille
* Miles Davis
* Eldar Djangirov
* Eric Dolphy
* Antonio Farao
* Charlie Haden
* Jim Hall
* Herbie Hancock
* Joe Henderson
 |  | * Conrad Herwig
* Andrew Hill
* Freddie Hubbard
* Bobby Hutcherson
* Keith Jarrett
* Howard Johnson
* Rahsaan Roland Kirk
* Harold Land
* Wilbur Little
* Joe Lovano
* Cecil McBee
* Branford Marsalis
* Wynton Marsalis
* Pat Metheny
 |  | * Charles Mingus
* Lewis Nash
* Junko Onishi
* Art Pepper nos 70
* Joshua Redman
* Sonny Rollins
* Woody Shaw
* Wayne Shorter
* McCoy Tyner
* Mal Waldron
* Phil Woods
* Kenny Garrett
* Ira Sullivan
 |

Véxase tamén
------------

### Ligazóns externas

* Artigo en Indie jazz sobre o Post-bop *(en inglés)*.
* Rhapsody.com Arquivado 09 de febreiro de 2008 en Wayback Machine. *(en inglés)*.

* Portal:Jazz
O termo **postestruturalismo** describe unha variedade de investigacións, realizadas principalmente en Francia, que emerxeron de mediados a finais dos anos 1960 para pór en cuestión a primacía do estruturalismo nas ciencias humanas: antropoloxía, historia, socioloxía, crítica literaria e filosofía, ademais da psicanálise. O termo non é orixinario das investigacións mesmas, senón dos anglofalantes que as estudaron posteriormente.

O termo é problemático porque as relacións entre os traballos dos académicos xeralmente catalogados como postestruturalistas (quen case por regra xeral non se identifican desa maneira) son debatidas, e non existe un grupo de traballos ó que todos se refiran como doutrina común (a diferenza do estruturalismo, no que o traballo de Claude Lévi-Strauss era unha referencia común). O postestruturalismo quizais atope substancia no feito de que moitos dos seus traballos prominentes foron desenvolvidos por autores próximos ó estruturalismo, e máis substancia aínda no feito de que moitos destes traballos son intentos de recrear posicións estruturalistas cuxas limitacións transformaron a tantos estruturalistas en críticos do mesmo.

Tres dos máis prominentes postestruturalistas eran tamén do "grupo do tres" estruturalistas por excelencia: Jacques Lacan, Roland Barthes e Claude Lévi-Strauss. Jacques Derrida, Gilles Deleuze e Julia Kristeva son tamén considerados como postestruturalistas prominentes.

|  |  |
| --- | --- |
| Control de autoridades | 
* Wd: Q267932
* AAT: 300253295
* BNF: 131692461
* EBID: ID
* GEC: 0276284
* GND: 4137176-8
* JSTOR: poststructuralism
* LCCN: sh97005237
* PSH: 6675

 |
Trono 1 de Piedras Negras, no Museo Nacional de Arqueoloxía e Historia de Guatemala.
**Piedras Negras** é un sitio arqueolóxico da cultura maia, que contén importantes vestixios dunha das cidades máis importantes do clásico maia; aínda que a cerámica atopada aquí demostra que foi ocupada do 700 a. C. ó 820, o seu máximo esplendor desenvolveuse do 600 ó 810.

Piedras Negras é o nome moderno desta cidade maia que foi a máis grande da conca do Usumacinta, e é considerada un dos monumentos culturais máis importantes de Guatemala, malia o seu illamento.

Localización
------------

Piedras Negras pertence ás cidades da Conca do Usumacinta e atópase na ribeira dereita deste río e rodeada de varias antigas cidades maias, como La Joyanca, La Honradez, Pajaral, Zapote Bobal e La Pasadita, entre outras. Atópase no oeste do Petén, Guatemala, no Parque nacional Serra do Lacandón.

Toponimia
---------

O nome "Piedras Negras" débese á cor das pedras usadas na súa construción, o seu nome maia foi **Yo’ki’b** ("A Entrada" , "O Buraco" ou "A Gran Porta" ). Algúns pensan que este nome se debe a un enorme cenote, agora seco, que foi recentemente descuberto no sitio,

* Portal:Pobos indíxenas de América

|  |  |
| --- | --- |
| Control de autoridades | 
* Wd: Q2031261
* GeoNames: 3591330

 |
A **News Corporation** (NASDAQ: NWSA, ASX: NWS, NWSLV), moitas veces abreviado como News Corp, foi un grupo de comunicación social norteamericano. No ano 2011, era o segundo meirande grupo de medios de comunicación, e o terceiro maior no sector de entretemento en 2009.

É o segundo maior conglomerado de comunicación do mundo, só por detrás de Walt Disney Company e seguida por Time Warner. O seu CEO é Rupert Murdoch, que fundou a News Corp en 1979, en Australia.

A News Corporation é unha empresa de capital aberto alistada na Bolsa de Valores de Nova York, con anuncios no *Australian Securities Exchange* e a Bolsa de Valores de Londres. Anteriormente incorporada en Australia, a empresa foi reincorporado logo de que a maioría dos accionistas aprobasen a medida o 12 de novembro de 2004.

En 28 de xuño de 2012, Rupert Murdoch anunciou que, en resposta ás preocupacións dos accionistas en relación a recentes escándalos (envolvendo o tabloide *News of the World*, propiedade do grupo), os activos da News Corporation serían divididos en dúas empresas de capital aberto: unha para medios de comunicación, e a outra para a área editorial. A división foi formalizada o 28 de xuño de 2013, cando a News Corp. foi renomeada 21st Century Fox, agrupando principalmente os medios de comunicación, mentres unha nova News Corp foi formada para asumir a área editorial e os activos da área de radiodifusión australiana.

Notas
-----

1. ↑  BBC News, ed. (26 de outubro de 2004). "News Corp investors agree US move". Consultado o 27 de marzo de 2010.
2. ↑  Fabrikant, Geraldine (7 de abril de 2004). The New York Times, ed. "Market Place; News Corp. Plans to Follow Its Chief to the United States". Consultado o 27 de marzo de 2010.
3. 1 2 3 4  Google (ed.). "Financial Statements for News Corporation – Google Finance". Google.com. Consultado o 11 de xullo de 2011.

Véxase tamén
------------

### Ligazóns externas

* Páxina oficial *(en inglés)*

|  |  |
| --- | --- |
| Control de autoridades | 
* Wd: Q185278
* WorldCat
* VIAF: 159717949
* BIBSYS: 4006885
* BNF: 166604591
* BRE: 2281126
* EBID: ID
* FAST: 757699
* GND: 6099559-2
* ISNI: 0000 0001 2114 3666
* LCCN: no00068575
* LEI: 549300ITS31QK8VRBQ14
* NKC: pna2012676443
* NLA: 36290603
* SNAC: w6dg26b3
* SUDOC: 12027504X

 |